**Izziņa par atzinumos sniegtajiem iebildumiem** **par Ministru kabineta noteikumu projektu "Grozījumi Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | Noteikumu projektā paredzētais 3.1 punkts – Sistēmas darbībā, nolūkā nodrošināt sistēmas lietotāju sistēmā iekļauto personu (neatkarīgi no personas statusa procesā) identificējošo datu pareizību, izmanto citu valsts informācijas sistēmu datus.  Anotācijas I sadaļas 2. punktā norādītais pamatojums. | **Iekšlietu ministrija (**2020. gada 15. septembra atzinums Nr. 1-57/2286 un 2020. gada 12. oktobra atzinums Nr. 1-57/2545)  No projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2.punkta izriet, ka ar projektu paredzēts nodrošināt automātisku personu identificējošo datu ievadīšanu Sistēmā, saņemot tos no Iedzīvotāju reģistra.  Vienlaikus anotācijas I sadaļas 2.punktā ir norādīts, ka ar projektu paredzēts noteikt Sistēmas lietotāja tiesības pārbaudīt maksātnespējas procesā vai tiesiskās aizsardzības procesā iesaistīto personu (neatkarīgi no personas statusa maksātnespējas procesā – parādnieks, parādnieka pārstāvis, kreditors u.c.) identificējošos datus Pilsonības un migrācijas lietu pārvaldes vestajā Iedzīvotāju reģistrā attiecībā uz ikvienu personu, kuru Sistēmas lietotājs ievadīs Sistēmā. Turpat ir norādīts, ka Sistēmas lietotājam, ievadot personas kodu Sistēmā, bez maksas tiešsaistē no Iedzīvotāju reģistra tiks izsaukts personas vārds un uzvārds.  No minētā Iekšlietu ministrija konstatē, ka ar Iedzīvotāju reģistra datiem par personas aktuālo vārdu (vārdiem), uzvārdu un personas kodu tiks nodrošināti visi Sistēmas lietotāji, tai skaitā, maksātnespējas procesa administratori un tiesiskās aizsardzības procesu uzraugošās personas. Līdz ar to netiks ievērots Iedzīvotāju reģistra likuma 17.1 pantā noteiktais, ka par informācijas saņemšanu no Iedzīvotāju reģistra maksājama valsts nodeva.  Ņemot vērā minēto, kā arī to, ka Iekšlietu ministrijai ir svarīgi, lai Iedzīvotāju reģistra dati tiktu apstrādāti likumīgi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) ietvertos personas datu apstrādes principus, precizēt projektu un anotāciju.  Vienlaikus vēršam uzmanību, ka atbilstoši Maksātnespējas likuma 27.panta pirmās daļas 2.punktā noteiktajam, maksātnespējas procesa administratori, neveicot valsts nodevas maksu, ir tiesīgi no Iedzīvotāju reģistra iegūt ziņas vienīgi par parādnieku fiziskās personas maksātnespējas procesā un parādnieka pārstāvi juridiskās personas maksātnespējas procesā, savukārt tiesiskās aisardzības procesu uzraugošajai personai Maksātnespējas likums vispār nenosaka tiesības saņemt ziņas no Iedzīvotāju reģistra bez valsts nodevas maksas.  Iekšlietu ministrija norāda, ka projekta izstrādes gaitā Pilsonības un migrācijas lietu pārvalde jau bija norādījusi, ka, iegūstot ziņas no Iedzīvotāju reģistra tiešsaistēs datu pārraides režīmā ar Sistēmas starpniecību, Pilsonības un migrācijas lietu pārvaldei nav iespējams nodalīt tikai to ziņu apjomu, ko Sistēmas lietotāji ir tiesīgi saņemt bez valsts nodevas maksas.  Papildus norādām, ka viennozīmīga personas identificēšana un personas datu meklēšana Iedzīvotāju reģistrā ir pieļaujama vienīgi pēc personai piešķirtā personas koda, kuram ir jābūt Sistēmas lietotāja rīcībā. Ja Sistēmā ievades parametrs un Iedzīvotāju reģistrā iekļauto ziņu meklēšanas datu apjoms ir paredzēts tikai personas vārds (vārdi) un uzvārds, kas var būt nekorekts, tad pēc šāda datu apjoma Iedzīvotāju reģistrā nav iespējams viennozīmīgi identificēt personu. Šādā veidā no Iedzīvotāju reģistra vienlaicīgi var tikt izgūti vairāku personu dati ar vienādu vārdu un uzvārdu, kas nav saistīti ar maksātnespējas procesu vai tiesiskās aizsardzības procesu, tādējādi tiks pārkāptas personu tiesības uz datu aizsardzību, kas noteiktas Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula). | Atbilstoši Maksātnespējas likuma 12.5 panta piektajai daļai un 26. panta 2.1 daļai uzraugošā persona un administrators, izmantojot likumā piešķirtās tiesības un pildot likumā noteiktos pienākumus, lieto sistēmu. Saskaņā ar Ministru kabineta 2018. gada 4. decembra noteikumiem Nr. 761"Elektroniskās maksātnespējas uzskaites sistēmas noteikumi" (turpmāk – Ministru kabineta noteikumi Nr. 761 maksātnespējas procesa administratoram (turpmāk –  administrators) un tiesiskās aizsardzības procesa (turpmāk – TAP) uzraugošajai personai sistēmā jāreģistrē maksātnespējas procesā un TAP iesaistīto personu dati.  Turklāt Maksātnespējas likuma 12.1 pants noteic, ka ziņas sistēmā iekļauj un aktualizē, pamatojoties uz informāciju, kas saņemta no valsts vai pašvaldību institūcijām no citām valsts informācijas sistēmām. Tādējādi noteikumu projekts nav pretrunā Maksātnespējas likuma regulējumam.  Viens no Eiropas Parlamenta un Padomes 2016. gada 27. aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) ietvertajiem personas datu apstrādes principiem ir datu precizitātes princips (5. panta 1. punkta d) apakšpunkts).  Ievērojot sistēmas pārzinim un turētajam Valsts informācijas sistēmu likumā noteiktās funkcijas, Tiesu administrācijai un Maksātnespējas kontroles dienestam ir jānodrošina sistēmā ietverto personas datu precizitāte.  Sistēmā personu datu saņemšana no Iedzīvotāju reģistra ir nepieciešama vienīgi datu pareizības pārbaudes un precizitātes nodrošināšanas nolūkā to reģistrēšanai sistēmā, nevis izmantošanai kādiem citiem nolūkiem. Datu precizitāte sistēmā nodrošinās korektu auditācijas pierakstu iegūšanu.  Personas datu aktualizācija (vārds un uzvārds) notiks, sistēmas lietotājam tiešsaistē izsaucot datus no Iedzīvotāju reģistra, izmantojot tam jau zināmo personas kodu, nevis ievadot vārdu un uzvārdu. |  | Noteikumu projektā paredzētais 3.1 punkts – Sistēmas darbībā, nolūkā nodrošināt sistēmas lietotāju sistēmā iekļauto personu (neatkarīgi no personas statusa procesā) identificējošo datu pareizību, izmanto citu valsts informācijas sistēmu datus.  Anotācijas I sadaļas 2. un 3. punktā norādītais pamatojums. |
| 2. | 6. Papildināt noteikumus ar 17.17. apakšpunktu šādā redakcijā:  "17.17. ziņas par tiesiskās aizsardzības procesā iesaistītās personas vārdu, uzvārdu, personas kodu vai nosaukumu, reģistrācijas numuru, kā arī statusu procesā."  14. Izteikt 29. punktu šādā redakcijā:  "29. Šo noteikumu 16. un 17. punktā minētās ziņas sistēmā attiecīgi:  29.1. iegūst no Pilsonības un migrācijas lietu pārvaldes šo noteikumu 16.3., 16.4., 16.5. (parādnieka deklarētā dzīvesvietas adrese), 16.6. un 16.16. apakšpunktā minētās ziņas;  29.2. iegūst no Uzņēmumu reģistra šo noteikumu 16.5. (parādnieka juridiskā adrese), 16.10., 16.14., 17.2., 17.8., 17.9. un 17.12. apakšpunktā minētās ziņas;  29.3. ievada Maksātnespējas kontroles dienests šo noteikumu 16.24., 16.25., 16.27., 16.28., 17.14., 17.15. un 17.16. apakšpunktā minētās ziņas, īstenojot uzraudzību;  29.4. ievada administrators šo noteikumu 16.11., 16.16., 16.17., 16.22., 16.23. un 16.26. apakšpunktā minētās ziņas;  29.5. ievada uzraugošā persona šo noteikumu 17.7. un 17.11. apakšpunktā minētās datnes un 17.17. apakšpunktā minētās ziņas;  29.6. iegūst no Tiesu administrācijas šo noteikumu 16.1, 16.2., 16.7., 16.8., 16.9., 16.12., 16.13., 16.15., 16.20., 16.21., 16.29., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas." | **Iekšlietu ministrija**  (2020. gada 15. septembra atzinums Nr. 1-57/2286 un 2020. gada 12. oktobra atzinums Nr. 1-57/2545)  Ar projekta 6.punktu paredzēts papildināt Noteikumus Nr.761 ar 17.17.apakšpunktu, nosakot, ka Sistēmā iekļauj ziņas par tiesiskās aizsardzības procesā iesaistītās personas vārdu, uzvārdu, personas kodu vai nosaukumu, reģistrācijas numuru, kā arī statusu procesā.  Savukārt projekta 14.punktā ietvertajā Noteikumu Nr.761 29.5.apakšpunktā norādīts, ka Noteikumu Nr.761 17.17.apakšpunktā minētās ziņas Sistēmā ievada tiesiskās aizsardzības procesu uzraugošā persona.  Vēršam uzmanību, ka projektā un projekta anotācijā nav norādīts projekta 6.punktā ietvertajā Noteikumu Nr.761 17.17.apakšpunktā minēto ziņu par iesaistīto personu ieguves avots.  Ne Maksātnespējas likumā, ne Noteikumos Nr.761 vai projektā nav noteikts, ka tiesiskās aizsardzības procesu uzraugošajai personai ir tiesības saņemt ziņas no Iedzīvotāju reģistra bez maksas par procesā iesaistītās personas aktuālo vārdu (vārdiem), uzvārdu un personas kodu.  Ņemot vērā minēto, kā arī to, ka tiesību normai ir jābūt skaidrai un saprotamai, lai tās lietotājs un piemērotājs gūtu nepārprotamu priekšstatu par savām tiesībām, pienākumiem un juridiskām sekām, precizēt projektu un projekta anotāciju. | Saskaņā ar Maksātnespējas likuma 12.5 panta piekto daļu TAP uzraugošā persona, izmantojot likumā piešķirtās tiesības un pildot likumā noteiktos pienākumus, lieto sistēmu. Atbilstoši Maksātnespējas likuma 12.1 panta trešās daļas 2. punktam sistēmā iekļauj ziņas par TAP norisi, savukārt saskaņā ar Ministru kabineta noteikumiem Nr. 761 TAP uzraugošajai personai sistēmā jāreģistrē TAP iesaistīto personu dati.  Maksātnespējas likuma 50. pants regulē uzraugošās personas darbības TAP laikā, tostarp tiesības pieprasīt un saņemt no parādnieka un viņa pārstāvjiem TAP nepieciešamo informāciju, iepazīties ar parādnieka finansiālo stāvokli un visiem dokumentiem, kā arī pieprasīt un saņemt visus dokumentus utt. Līdz ar to minēto datu ieguves avots izriet no normatīvajā regulējumā noteiktajām uzraugošo personu tiesībām un pienākumiem.  Sistēmā personu datu saņemšana no Iedzīvotāju reģistra ir nepieciešama vienīgi datu pareizības pārbaudes un precizitātes nodrošināšanas nolūkā to reģistrēšanai sistēmā, nevis izmantošanai kādiem citiem nolūkiem. |  | 6. Papildināt noteikumus ar 17.17. apakšpunktu šādā redakcijā:  "17.17. ziņas par tiesiskās aizsardzības procesā iesaistītās personas vārdu, uzvārdu, personas kodu vai nosaukumu, reģistrācijas numuru, kā arī statusu procesā."  14. Izteikt 29. punktu šādā redakcijā:  "29. Šo noteikumu 16. un 17. punktā minētās ziņas sistēmā attiecīgi:  29.1. iegūst no Pilsonības un migrācijas lietu pārvaldes šo noteikumu 16.3., 16.4., 16.5. (parādnieka deklarētās dzīvesvietas adrese), 16.6. un 16.16. apakšpunktā minētās ziņas;  29.2. iegūst no Uzņēmumu reģistra šo noteikumu 16.5. (parādnieka juridiskā adrese), 16.10., 16.14., 17.2., 17.8., 17.9. un 17.12. apakšpunktā minētās ziņas;  29.3. ievada Maksātnespējas kontroles dienests šo noteikumu 16.24., 16.25., 16.27., 16.28., 17.14., 17.15. un 17.16. apakšpunktā minētās ziņas, īstenojot uzraudzību;  29.4. ievada administrators šo noteikumu 16.11., 16.16., 16.17., 16.22., 16.23. un 16.26. apakšpunktā minētās ziņas;  29.5. ievada uzraugošā persona šo noteikumu 17.7. un 17.11. apakšpunktā minētās datnes un 17.17. apakšpunktā minētās ziņas;  29.6. iegūst no Tiesu administrācijas šo noteikumu 16.1, 16.2., 16.7., 16.8., 16.9., 16.12., 16.13., 16.15., 16.20., 16.21., 16.29., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas." |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2020. gada 5. oktobris (elektroniskā saskaņošana).

Saskaņošanas dalībnieki: Finanšu ministrija, Iekšlietu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība un Latvijas Darba devēju konfederācija.

Saskaņošanas dalībnieki izskatīja šādu

ministriju (citu institūciju) iebildumus: Iekšlietu ministrija.

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Visas ministrijas un citas institūcijas atbildējušas uz uzaicinājumu piedalīties elektroniskajā saskaņošanā, sniedzot savus atzinumus. |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 14. Izteikt 29. punktu šādā redakcijā:  "29. Šo noteikumu 16. un 17. punktā minētās ziņas sistēmā attiecīgi:  [..]  29.5. ievada uzraugošā persona šo noteikumu 17.7. un 7.11. apakšpunktā minētās datnes un 17.17. apakšpunktā minētās ziņas;" | **Iekšlietu ministrija**  Izsakām šādu priekšlikumu:  precizēt projekta 14.punktā ietverto Noteikumu Nr.761 29.5.apakšpunktā ietverto atsauci uz citu Noteikumu Nr.761 vienību, ņemot vērā, ka Noteikumos Nr.761 nav 7.11.apakšpunkta; | Ņemts vērā. | "29. Šo noteikumu 16. un 17. punktā minētās ziņas sistēmā attiecīgi:  [..]  29.5. ievada uzraugošā persona šo noteikumu 17.7. un 17.11. apakšpunktā minētās datnes un 17.17. apakšpunktā minētās ziņas;" |
| 2. | 14. Izteikt 29. punktu šādā redakcijā:  "29. Šo noteikumu 16. un 17. punktā minētās ziņas sistēmā attiecīgi:  [..]  29.4. ievada administrators šo noteikumu 16.11., 16.16., 16.17., 16.18., 16.22., 16.23. un 16.26. apakšpunktā minētās ziņas;" | **Iekšlietu ministrija**  Izsakām šādu priekšlikumu:  svītrot no projekta 14.punktā ietvertā Noteikumu Nr.761 29.4.apakšpunkta atsauci uz Noteikumu Nr.761 16.18.apakšpunktu, ņemot vērā, ka ar projekta 5.punktu minētais apakšpunkts no Noteikumiem Nr.761 tiek svītrots; | Ņemts vērā. | "29. Šo noteikumu 16. un 17. punktā minētās ziņas sistēmā attiecīgi:  [..]  29.4. ievada administrators šo noteikumu 16.11., 16.16., 16.17., 16.22., 16.23. un 16.26. apakšpunktā minētās ziņas;" |
| 3. | 14. Izteikt 29. punktu šādā redakcijā:  "29. Šo noteikumu 16. un 17. punktā minētās ziņas sistēmā attiecīgi:  [..]  29.6. iegūst no Tiesu administrācijas šo noteikumu 16.1, 16.2., 16.7., 16.8., 16.9., 16.12., 16.13., 16.15., 16.19., 16.20., 16.21., 16.29., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas." | **Iekšlietu ministrija**  Izsakām šādu priekšlikumu:  svītrot no projekta 14.punktā ietvertā Noteikumu Nr.761 29.6.apakšpunkta atsauci uz Noteikumu Nr.761 16.19.apakšpunktu, ņemot vērā, ka ar projekta 5.punktu minētais apakšpunkts no Noteikumiem Nr.761 tiek svītrots. | Ņemts vērā. | "29. Šo noteikumu 16. un 17. punktā minētās ziņas sistēmā attiecīgi:  [..]  29.6. iegūst no Tiesu administrācijas šo noteikumu 16.1, 16.2., 16.7., 16.8., 16.9., 16.12., 16.13., 16.15., 16.20., 16.21., 16.29., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas." |
|  | |  | |

Atbildīgā amatpersona:

Maksātnespējas kontroles dienesta direktore

Inese Šteina

tālr.: 67099100, fakss: 67099118

e-pasts: [Inese.Steina@mkd.gov.lv](mailto:Inese.Steina@mkd.gov.lv)

Anda Pleikšne 67099125

[Anda.Pleiksne@mkd.gov.lv](mailto:Anda.Pleiksne@mkd.gov.lv)